Държавен вестник, бр. 77, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  77
ден, съответно уведомява за възобновяване 
на обратното изкупуване до края на работния 
ден, предхождащ възобновяването.
(3) При вземане на решение по ал. 1 ко­
лективната инвестиционна схема е длъжна 
да преустанови незабавно и издаването на 
дялове за срока на временното спиране на 
обратното изкупуване.
(4) Колективната инвестиционна схема, 
съответно управляващото дружество са 
длъжни да уведомят притежателите на дялове 
в случаите по ал. 1 за взетото решение за 
спиране на обратното изкупуване, както и 
при последващо решение за възстановяването 
му. Колективната инвестиционна схема, съот­
ветно управляващото дружество, оповестява 
на интернет страницата си решението за 
спиране на обратното изкупуване, съответно 
за възобновяването му, а когато дяловете му 
са приети за търговия на регулиран пазар, 
следва да уведоми и пазара в срока по ал. 2.
(5) Комисията взема решение за спира­
нето на обратното изкупуване, в случай че 
интересите на притежателите на дялове или 
на пазара го налагат.
Чл. 23. (1) Правилата за изчисляване на 
нетната стойност на активите на колективна­
та инвестиционна схема, както и правилата 
за изчисляване на емисионната стойност и 
цената на обратно изкупуване се определят в 
устава, съответно в правилата на колективната 
инвестиционна схема. 
(2) Изискванията към правилата за оп­
ределяне на нетната стойност на активите, 
емисионната стойност и цената на обратно 
изкупуване на колективната инвестиционна 
схема се определят с наредба.
(3) Разпределението и реинвестирането 
на реализираните приходи от колективната 
инвестиционна схема се извършват съгласно 
устава, съответно правилата на колективната 
инвестиционна схема. 
Чл. 24. (1) Колективната инвестиционна 
схема няма право да емитира дялове, чиято 
емисионна стойност не е изцяло заплатена.
(2) Ограничението по ал. 1 не се прилага 
в случаите на разпределение на дялове като 
бонуси при условия и по ред, предвидени в 
устава, съответно в правилата на колективната 
инвестиционна схема.
Г л а в а  ч е т в ъ р т а
ОБЩИ ИЗИСКВАНИЯ
Чл. 25. (1) Банката депозитар, както и 
членовете на управителните и контролните 
є органи не могат да бъдат едно и също или 
свързано лице с управляващото дружество, 
с членовете на управителните или контрол­
ните му органи или с лицата по чл. 10 или 
с друго лице, което изпълнява управителни 
функции в инвестиционното дружество, както 
и с лица, които контролират инвестиционното 
дружество. 
(2) При изпълнение на задълженията си 
банката депозитар действа независимо и 
единствено в интерес на притежателите на 
дялове в колективната инвестиционна схема.
Чл. 26. (1) Договорът с управляващото дру­
жество може да бъде прекратен от инвестици­
онното дружество с тримесечно предизвестие 
след одобрение от заместник-председателя на 
замяната на управляващото дружество. 
(2) При разваляне на договора по ал. 1 от 
инвестиционното дружество поради неизпъл­
нение на задълженията на управляващото 
дружество последното прекратява незабавно 
управлението на дейността на инвестицион­
ното дружество. До сключване на договор с 
друго управляващо дружество или до прео­
бразуването на инвестиционното дружество 
чрез сливане или вливане управителният орган 
на инвестиционното дружество извършва по 
изключение управителни действия за период, 
не по-дълъг от три месеца. 
(3) При отнемане на лиценза за извършване 
на дейност, при прекратяване или обявяване в 
несъстоятелност на управляващото дружество, 
което управлява договорен фонд, то прекратява 
управлението на фонда и незабавно предава на 
банката депозитар на фонда цялата налична 
при него информация и документация във 
връзка с управлението на фонда. До сключване 
на договор с друго управляващо дружество 
или до преобразуването на фонда чрез сливане 
или вливане банката депозитар извършва по 
изключение управителни действия за период, 
не по-дълъг от три месеца.
(4) Договорът с банката депозитар може да 
бъде прекратен от инвестиционното дружество, 
съответно от управляващото дружество, за 
сметка на договорния фонд с тримесечно пре­
дизвестие след одобрение от заместник-пред­
седателя на замяната на банката депозитар. 
Чл. 27. (1) Инвестиционното дружество, 
както и управляващото дружество и банката 
депозитар, когато действат за сметка на ко­
лективната инвестиционна схема, не могат да 
ползват заеми освен в случаите по ал. 2 и 3. 
(2) Колективната инвестиционна схема 
може да придобива чуждестранна валута по­
средством компенсационен заем при условия, 
определени с наредба. 
(3) Заместник-председателят може да раз­
реши на колективната инвестиционна схема 
да ползва заем на стойност до 10 на сто от 
активите є, ако едновременно са изпълнени 
следните условия:
1. заемът е за срок, не по-дълъг от три 
месеца, и е необходим за покриване на задъл­
женията по обратното изкупуване на дяловете 
на схемата;